Dunajska cesta 21, 1000 Ljubljana T: 01 369 79 40

E: gp.msp@gov.si [www.gov.si](http://www.gov.si)

|  |  |
| --- | --- |
|  | |
| Številka: 0070-198/2025-2720-6 | |
| Ljubljana, 13. 6. 2025 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Poročilo Vladi Republike Slovenije o izvajanju Zakona o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe (Uradni list RS, št. 62/24)** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …… seji dne………………sprejela naslednji  SKLEP:  Vlada Republike Slovenije se je seznanila s poročilom Ministrstva za solidarno prihodnost o izvajanju Zakona o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe (Uradni list RS, št. 62/24).  Številka:  V Ljubljani, dne  Barbara Kolenko Helbl  generalna sekretarka  Prejmejo:   * Ministrstvo za solidarno prihodnost, * Ministrstvo za finance, * Služba Vlade Republike Slovenije za zakonodajo.   Priloga:   * Poročilo Ministrstva za solidarno prihodnosto izvajanju Zakona o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe, * predlog sklepa. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
|  | | | |
| **3.a Osebe, odgovorne za strokovno pripravo in usklajenost gradiva:** | | | |
| * Simon Maljevac, minister * dr. Luka Omladič, državni sekretar * mag. Mateja Nagode, generalna direktorica Direktorata za starejše, dolgotrajno oskrbo in deinstitucionalizacijo * Klemen Jerinc, vodja Sektorja za upravljanje izvajalskih organizacij * Klavdija Kobal Straus, sekretarka, Sektor za upravljanje izvajalskih organizacij | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Ministrstvo za solidarno prihodnost (v nadaljnjem besedilu: MSP) je nosilni organ Zakona o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe (Uradni list RS, št. 62/24; v nadaljnjem besedilu: ZZUKDPSS), ki je bil sprejet 15. 7. 2024, z veljavnostjo od 8. 8. 2024. ZZUKDPSS vsebuje osem ukrepov, namenjenih podpori izvajalcem, ki v skladu z zakonom, ki ureja socialno varstvo, v mreži javne službe opravljajo socialnovarstveno storitev institucionalno varstvo, vodenje in varstvo ter zaposlitev pod posebnimi pogoji oziroma pomoč družini na domu in izvajalcem, ki v skladu zakonom, ki ureja dolgotrajno oskrbo, izvajajo dolgotrajno oskrbo, in so izbrani na javnem pozivu (v nadaljnjem besedilu: izvajalec). Ukrepi ZZUKDPSS so namenjeni podpori izvajalcem pri zagotavljanju ustreznega števila ustrezno usposobljenega kadra, pri racionalizaciji in posodobitvi procesov in s tem tudi razbremenitvi zaposlenih, višji kakovosti in varnosti obravnave ter višji kakovosti preživljanja prostega časa uporabnikov storitev ter ohranjanju dostopnosti storitev na področju socialnega varstva in dolgotrajne oskrbe.  Ukrepi po ZZUKDPSS:   1. ukrep: *pridobitev nacionalne poklicne kvalifikacije* (1. oddelek II. poglavja ZZUKDPSS) – ukrep je namenjen sofinanciranju stroškov, povezanih s pridobitvijo nacionalne poklicne kvalifikacije zaposlenega pri izvajalcu, in sicer v višini do 3.000 EUR na zaposlenega; 2. ukrep: *vključevanje prostovoljcev* (2. oddelek II. poglavja ZZUKDPSS) – ukrep je namenjen krepitvi vključevanja prostovoljcev pri izvajalcih, kar se pričakuje, da bo imelo pozitivne učinke na višjo socialno vključenost in višjo kakovost življenja uporabnikov storitev izvajalcev, aktivnejše in pestrejše preživljanje prostega časa uporabnikov, krepitev znanj in spretnosti prostovoljcev, ki ta znanja in spretnosti prenašajo tudi v svojo širšo socialno mrežo, posredno pa tudi zmanjšanje obremenitev zaposlenih pri izvajalcih. Za izvajanje ukrepa v skladu z ZZUKDPSS se izvajalcem zagotovi sofinanciranje glede na število uporabnikov, ki jim izvajalec zagotavlja storitev, in sicer:    * za 100 uporabnikov ali več, je upravičen do sofinanciranja stroškov vključevanja prostovoljcev v višini do 3.000 EUR mesečno;    * za 50 do vključno 99 uporabnikov, je upravičen do sofinanciranja stroškov vključevanja prostovoljcev v višini do 1.000 EUR mesečno; 3. ukrep: *zagotavljanje kakovosti in varnosti pri izvajalcu* (3. oddelek II. poglavja ZZUKDPSS) *–* ukrep je namenjen sofinanciranju stroškov vzpostavitve modela kakovosti in varnosti socialnovarstvenih storitev, zdravstvenih storitev oziroma storitev dolgotrajne oskrbe, ki jih za uporabnike zagotavlja izvajalec. Izvajalcu se zagotovi sofinanciranje stroškov dela zaposlenih, ki pri izvajalcu sodelujejo pri vzpostavitvi modela kakovosti in varnosti obravnave in pri spremljanju ter poročanju kazalnikov kakovosti in varnosti obravnave, stroškov vzpostavitve, prilagoditve oziroma nadgradnje informacijskega sistema izvajalca za spremljanje kazalnikov kakovosti in varnosti obravnave oziroma nakupa programske ali strojne opreme, ki omogoča brezžično vodenje kazalnikov kakovosti in varnosti obravnave ter usposabljanja zaposlenih za uporabo informacijskega sistema in stroškov usposabljanja zaposlenih z vsebin učinkovitega upravljanja s kakovostjo ter upravljanja s kadri, in sicer v višini glede na število zaposlenih pri izvajalcu oziroma če ima zaposlenih:    * 150 oseb ali več v višini do 3.500 EUR mesečno;    * 50 do vključno 149 oseb v višini do 2.500 EUR mesečno;    * do vključno 49 oseb v višini do 1.000 EUR mesečno. 4. ukrep: *posodobitev in optimizacije delovnih postopkov* (4. oddelek II. poglavja ZZUKDPSS) – ukrep je namenjen sofinanciranju nakupa sodobnih tehnologij in pripomočkov za robotizirano, avtomatizirano oziroma avtonomno izvedbo postopkov za kakovostno in varno obravnavo uporabnikov ter za posodobitev in optimizacijo delovnih postopkov (npr. sodobni pripomočki za obračanje uporabnikov v postelji, prenos uporabnikov, čiščenje oziroma razkuževanje površin in opreme, transport, razvoz obrokov znotraj institucije, ločevanje, pranje, likanje oziroma razdeljevanje perila itd.). Ukrep omogoča sofinanciranje za izvajalca socialnovarstvene storitve institucionalno varstvo, ki to storitev v obliki celodnevnega institucionalnega varstva zagotavlja najmanj 20 uporabnikom (ali njegovi poslovni enoti z najmanj 20 uporabniki), in sicer v višini do 40.000 EUR; 5. ukrep: *integracijski program ob zaposlitvi osebe, ki nima državljanstva Republike Slovenije* (5. oddelek II. poglavja ZZUKDPSS) – ukrep je namenjen sofinanciranju stroškov integracije pri izvajalcu na novo zaposlene osebe, ki nima državljanstva Republike Slovenije za njeno hitro in učinkovito integracijo v delovno in bivalno okolje ter hitro in učinkovito integracijo njenih družinskih članov v bivalno okolje. Ukrep omogoča sofinanciranje stroškov nastanitve novo zaposlene osebe, ki nima državljanstva Republike Slovenije v višini do 250 EUR mesečno, za prvih šest mesecev od dneva zaposlitve pri izvajalcu, stroškov, povezanih s priznavanjem njene poklicne kvalifikacije v enkratnem znesku v višini do 500 EUR, tečaja slovenskega strokovnega jezika v obsegu 50 šolskih ur in priprave priročnika s prevodi najpogostejših izrazov iz dejavnosti izvajalca, v enkratnem znesku v višini do 1.000 EUR in stroškov organizacije in financiranja svetovalnih ter izobraževalnih dejavnosti za družinske člane novo zaposlene osebe, ki nima državljanstva Republike Slovenije za namen priznavanja poklicne kvalifikacije za delo v Republiki Sloveniji, spoznavanja zgodovine in običajev v Republiki Sloveniji in njihovega hitrejšega vključevanja v bivalno okolje; 6. ukrep: *sofinanciranje stroškov za pridobitev izobrazbe za zaposlenega za potrebe izvajalca* (6. oddelek II. poglavja ZZUKDPSS) – ukrep je namenjen stroškov za pridobitev izobrazbe zaposlenega pri izvajalcu, ki je pri izvajalcu pogoj za zaposlitev na delovnem mestu na področju osnovne oskrbe, socialne oskrbe, zdravstvene nege in zdravstvene rehabilitacije ali dolgotrajne oskrbe, ki se dokazuje z javno listino, in sicer do 5.000 EUR na zaposlenega, napotenega na izobraževanje; 7. ukrep: *kadrovske štipendije* (7. oddelek II. poglavja ZZUKDPSS) – ukrep je namenjen sofinanciranju kadrovske štipendije zaključnega letnika rednega poklicnega in srednjega strokovnega izobraževanja dijaku oziroma dijakinji oziroma študentu oziroma študentki zaključnega letnika študijskega programa do vključno 7. ravni po slovenskem ogrodju kvalifikacij, ki ni v delovnem razmerju, niti ni prijavljen kot iskalec zaposlitve na Zavodu Republike Slovenije za zaposlovanje (v nadaljnjem besedilu: ZRSZ) in ne prejema sredstev za isti namen iz drugih javnih virov, in sicer za pridobitev izobrazbe v programih gastronomija, socialno delo, fizioterapija, delovna terapija, zdravstvena nega, specialna in rehabilitacijska pedagogika, socialna gerontologija, psihologija in kineziologija. Z ukrepom se zagotavlja sofinanciranje kadrovske štipendije v višini 200 EUR mesečno na štipendista; 8. ukrep: *dodatne naloge ZRSZ v podporo zaposlovanju pri izvajalcu* (8. oddelek II. poglavja ZZUKDPSS) – ukrep je podlaga za dodatne naloge ZRSZ, ki jih le ta izvaja v podporo zaposlovanju oseb, ki nimajo državljanstva Republike Slovenije ali državljanstva drugih držav članic Evropske unije ali Švicarske konfederacije ali držav članic Evropskega gospodarskega prostora (tj. državljani tretjih držav), pri izvajalcih ter za promocijo zaposlovanja v socialnem varstvu in dolgotrajni oskrbi.   Za ukrep iz prve do vključno 7. točke prejšnjega odstavka MSP v skladu s prvim odstavkom 36. člena ZZUKDPSS objavi javni poziv, na katerem kandidirajo prijavitelji, ki izkazujejo interes za izvajanje posameznega ukrepa. Za ukrep iz 8. točke prejšnjega odstavka MSP v skladu z drugim odstavkom 35. člena ZZUKDPSS sklene pogodbo.  MSP:   * bo za ukrep iz 1. točke drugega odstavka tega povzetka javni poziv predvidoma objavilo v maju 2025; * je za ukrep iz 2. točke drugega odstavka tega povzetka javni poziv objavilo 7. 11. 2024; * bo za ukrep iz 3. točke drugega odstavka tega povzetka javni poziv predvidoma objavilo v juniju 2025; * je za ukrep iz 4. točke drugega odstavka tega povzetka javni poziv objavilo 16. 12. 2024; * je za ukrep iz 5. točke drugega odstavka tega povzetka javni poziv objavilo 4. 12. 2024; * je za ukrep iz 6. točke drugega odstavka tega povzetka:   + prvi javni poziv objavilo 13. 11. 2024;   + drugi javni poziv objavilo 5. 3. 2025; * je za ukrep iz 7. točke drugega odstavka tega povzetka:   + prvi javni poziv objavilo 4. 11. 2024;   + drugi javni poziv objavilo 12. 2. 2025; * je pogodbo za ukrep iz 8. točke drugega odstavka tega povzetka pogodbo z ZRZS sklenilo dne 24. 3. 2025. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | DA/**NE** |
| b) | usklajenost slovenskega pravnega reda s pravnim redom Evropske unije | | DA/**NE** |
| c) | administrativne posledice | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | DA/**NE** |
| d) | okolje, vključno s prostorskimi in varstvenimi vidiki | | DA/**NE** |
| e) | socialno področje | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/**NE** |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |
| --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov |  |  |  |  |
| Predvideno povečanje (+) ali zmanjšanje (**–**) odhodkov državnega proračuna |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** | | | | |

|  |  |  |  |  |  |  |
| --- | --- | --- | --- | --- | --- | --- |
| **II.a Pravice porabe za izvedbo predlaganih rešitev so zagotovljene:** | | | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | | | Znesek za t + 1 |
|  |  |  |  | | |  |
|  |  |  |  | | |  |
| **SKUPAJ** | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | | | Znesek za t + 1 |
|  |  |  |  | | |  |
|  |  |  |  | | |  |
| **SKUPAJ** | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | |
| Novi prihodki | | Znesek za tekoče leto (t) | | Znesek za t + 1 | | |
|  | |  | |  | | |
| **SKUPAJ** | |  | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | |
| **8. Predstavitev sodelovanja z združenji občin:** | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | DA/**NE** | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | |
| **9. Predstavitev sodelovanja javnosti:** | | | | | | |
| Gradivo je bilo predhodno objavljeno na spletni strani predlagatelja: | | | | | DA/**NE** | |
| Pri pripravi gradiva sodelovanje javnosti ni potrebno | | | | | | |
|  | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | DA/**NE** | |
| **11. Gradivo je uvrščeno v delovni program vlade:** | | | | | DA/**NE** | |
| **Simon Maljevac**  **minister** | | | | | | |

**Poročilo o izvajanju Zakona o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe**

Slovenija se kot številne druge razvite države srečuje z izzivi zagotavljanja ustreznega števila ustrezno usposobljenega kadra v skrbstvenih poklicih. Slovenija se ob že tako podpovprečnem deležu zaposlenih na področju zdravstva in socialnega varstva (delež zaposlenosti v zdravstvu in socialnem varstvu je v deležu vseh zaposlenih npr. po podatkih za leto 2021 v povprečju OECD 9,3 %, na Švedskem delež zaposlenih na področju zdravstva in socialnega varstva v celotni zaposlenosti predstavlja 19,9 %, v Nemčiji 13,9 %, v Avstriji 10,8 %, v Italiji 8 %, v Sloveniji 7 %)[[1]](#footnote-2) sooča s povečanimi potrebami po kadrih – tako zaradi večjih potreb starajoče se populacije kot zaradi upokojevanja zaposlenih, ki delo opravljajo v skrbstvenih poklicih, pa tudi zaradi zapuščanja delovnih mest v skrbstvenih poklicih. Po nekaterih podatkih naj bi se v Sloveniji v naslednjih letih upokojila najbolj številčna in najbolj izkušena generacija izvajalcev zdravstvene nege, ki jo bo težko nadomestiti, saj na trgu ne bo na voljo ustreznega števila izvajalcev zdravstvene nege (po podatkih ZRSZ je med registriranimi brezposelnimi osebami takih z izobrazbo s področja zdravstvene nege manj kot 2 %), upada interes za izobraževanje v poklicih, kot je npr. bolničar-negovalec[[2]](#footnote-3), soočamo se z visokim deležem bolniške odsotnosti zaposlenih v skrbstvenih poklicih (po podatkih Zavoda za zdravstveno zavarovanje Slovenije naj bi bila povprečna izguba delovnih dni na zaposlenega zaradi bolniške odsotnosti v letu 2022 kar 31,20 dneva), kar predstavlja dodatno obremenitev za zaposlene, ki v delovnih procesih ostajajo. Posledično se v Sloveniji srečujemo z nezadovoljenimi potrebami oseb, ki pri osnovnih ali podpornih dnevnih opravilih potrebujejo pomoč druge osebe in podaljševanjem čakalne dobe za začetek prejemanja storitve (npr. izvajalci socialnovarstvene storitve pomoč družini na domu so zaradi prezasedenosti oziroma pomanjkanja kadra v letu 2023 zavrnili najmanj 320 oseb, ki so izrazile željo po vključitvi v storitev in bile do te tudi upravičene[[3]](#footnote-4), po podatkih MSP pa je v slovenskih domovih za starejše zaradi manka kadra nezasedenih preko 400 postelj. Za začasno naslavljanje navedenih izzivov je bil 15. 7. 2024 sprejet ZZUKDPSS, ki vsebuje osem ukrepov, namenjenih podpori izvajalcem socialnovarstvenih storitev v pristojnosti MSP in izvajalcem dolgotrajne oskrbe oziroma njihovim zaposlenim in uporabnikom njihovih storitev. V nadaljevanju je vseh osem ukrepov predstavljenih glede na trenutni status izvajanja posameznega ukrepa, število prijaviteljev, izbranih na javnem pozivu, in dodeljena sredstva. Učinke ukrepov bo možno oceniti v letu 2026, ko se bodo le ti v polni meri izvajali.

Pregled trenutnega statusa izvajanja posameznega ukrepa, število prejetih vlog, število prijaviteljev, izbranih na javnem pozivu, dodeljena sredstva in prve ugotovitve v zvezi z izvajanjem ukrepa:

1. ukrep*: pridobitev nacionalne poklicne kvalifikacije* (1. oddelek II. poglavja ZZUKDPSS) – ukrep je namenjen sofinanciranju stroškov, povezanih s pridobitvijo nacionalne poklicne kvalifikacije zaposlenega pri izvajalcu, in sicer v višini do 3.000 EUR na zaposlenega.

MSP bo javni poziv za ta ukrep v skladu s prvim odstavkom 36. člena ZZUKDPSS predvidoma objavilo še v maju 2025 za navedeno leto in ponovno v letu 2026.

Vezano na ukrep ocenjujemo, da bi bilo za stabilizacijo kadrovskih razmer pomembno tudi zagotoviti pogoje za začetek izvajanja nacionalne poklicne kvalifikacije Negovalec/negovalka v zdravstvenem in socialnem varstvu ter dolgotrajni oskrbi[[4]](#footnote-5), s čimer bi se razširil možen nabor kandidatov za vstop v ta poklic.


1. ukrep*: vključevanje prostovoljcev* (2. oddelek II. poglavja ZZUKDPSS) – ukrep je namenjen krepitvi vključevanja prostovoljcev pri izvajalcih, kar se pričakuje, da bo imelo pozitivne učinke na višjo socialno vključenost in višjo kakovost življenja uporabnikov storitev izvajalcev, aktivnejše in pestrejše preživljanje prostega časa uporabnikov, krepitev znanj in spretnosti prostovoljcev, ki ta znanja in spretnosti prenašajo tudi v svojo širšo socialno mrežo, posredno pa tudi zmanjšanje obremenitev zaposlenih pri izvajalcih, ki se lahko v večji meri usmerijo v opravljanje nalog, ki so vsebina njihovega dela. Za izvajanje ukrepa v skladu z ZZUKDPSS se izvajalcem zagotovi sofinanciranje glede na število uporabnikov, ki jim izvajalec zagotavlja storitev, in sicer:
   * za 100 uporabnikov ali več, je upravičen do sofinanciranja stroškov vključevanja prostovoljcev v višini do 3.000 EUR mesečno;
   * za 50 do vključno 99 uporabnikov, je upravičen do sofinanciranja stroškov vključevanja prostovoljcev v višini do 1.000 EUR mesečno.

MSP je javni poziv za izvajanje tega ukrepa; tj. *Javni poziv za dodelitev sredstev izvajalcem za sofinanciranje stroškov vključevanja prostovoljk oziroma prostovoljcev v skladu z Zakonom o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe, št. 0070-12/2024-2720-8 z dne 4. 11. 2024*, objavilo 7. 11. 2024, z rokom za oddajo vlog do 1. 4. 2025, in sicer na spletni strani <https://www.gov.si/zbirke/javne-objave/javni-poziv-za-dodelitev-sredstev-izvajalcem-za-sofinanciranje-stroskov-vkljucevanja-prostovoljk-oziroma-prostovoljcev-v-skladu-z-zakonom-o-zacasnih-ukrepih-za-izboljsanje-kadrovskih-in-delovnih-pogojev-ter-zmogljivosti-pri-izvajalcih/>.

MSP je na javni poziv prejelo 24 vlog, za izvajanje ukrepa zainteresiranih prijaviteljev. V skladu s šestim odstavkom 36. člena ZZUKDPSS so se vloge obravnavale po vrstnem redu prejetja popolnih vlog do porabe razpisanih sredstev. Na javnem pozivu je bilo (v okviru razpoložljivih sredstev) izbranih sedem prijaviteljev, ki so izpolnjevali razpisne pogoje. Razvid izbranih prijaviteljev je v skladu s predpisi s področja javnih financ in predpisi o dostopu do informacij javnega značaja, dostopen na spletni strani <https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Posebno-obvestilo-o-zakljucku-javnega-poziva.pdf>.

Ker je eden od izbranih prijaviteljev na javnem pozivu MSP obvestil, da je bil izbrisan iz vpisnika prostovoljskih organizacij in organizacij s prostovoljskim programom v skladu z zakonom, ki ureja prostovoljstvo, s čimer ni bil več izpolnjen pogoj iz prvega odstavka 9. člena ZZUKDSPP za pridobitev sredstev, z njim pogodba o sofinanciranju stroškov vključevanja prostovoljcev ni bila sklenjena. Dodatno je en na javnem pozivu izbran prijavitelj dne 22. 5. 2025 podal odstop od pogodbe. Tako bo ukrep izvajalo pet na javnem pozivu izbranih prijaviteljev, pri katerih se ocenjuje, da bo v prostovoljske aktivnosti mesečno vključenih najmanj 71 prostovoljcev, ki bodo mesečno opravili najmanj 284 ur prostovoljskega dela. Kot pozitivno vidimo, da v ukrepu sodelujejo tako domovi za starejše kot izvajalci institucionalnega varstva starejših, varstveno delovni centri, kot izvajalci institucionalnega varstva za osebe z motnjo v duševnem razvoju in izvajalci socialnovarstvene storitve vodenje in varstvo ter zaposlitev pod posebnimi pogoji in tudi izvajalci socialnovarstvene storitve pomoč družini na domu, s čimer bomo v okviru izvajanja ukrepa pridobili vpogled v specifike vključevanja prostovoljcev tako v institucionalne oblike, kot skupnostne oblike oziroma v življenje uporabnikov na domu.

Slika 1: Prikaz skupne višine dodeljenih sredstev po statistični regiji sedeža prijavitelja, izbranega na Javnem pozivu za dodelitev sredstev izvajalcem za sofinanciranje stroškov vključevanja prostovoljk oziroma prostovoljcev v skladu z Zakonom o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe



Opomba: dva na javnem pozivu izbrana prijavitelja prihajata iz statistične regije jugovzhodna Slovenija, dva prijavitelja iz statistične regije osrednjeslovenska in po en prijavitelj iz podravske in goriške statistične regije. Vsak na javnem pozivu izbran prijavitelj je za izvedbo ukrepa v skladu z 2. oddelkom ZZUKDPSS v obdobju 2025 – 2026 upravičen do sofinanciranja v skupni višini do 69.000,00 EUR.

1. *zagotavljanje kakovosti in varnosti pri izvajalcu* (3. oddelek II. poglavja ZZUKDPSS) *–* ukrep je namenjen sofinanciranju stroškov vzpostavitve modela kakovosti in varnosti socialnovarstvenih storitev, zdravstvenih storitev oziroma storitev dolgotrajne oskrbe, ki jih za uporabnike zagotavlja izvajalec. Izvajalcu se zagotovi sofinanciranje stroškov dela zaposlenih, ki pri izvajalcu sodelujejo pri vzpostavitvi modela kakovosti in varnosti obravnave in pri spremljanju ter poročanju kazalnikov kakovosti in varnosti obravnave, stroškov vzpostavitve, prilagoditve oziroma nadgradnje informacijskega sistema izvajalca za spremljanje kazalnikov kakovosti in varnosti obravnave oziroma nakupa programske ali strojne opreme, ki omogoča brezžično vodenje kazalnikov kakovosti in varnosti obravnave ter usposabljanja zaposlenih za uporabo informacijskega sistema in stroškov usposabljanja zaposlenih z vsebin učinkovitega upravljanja s kakovostjo ter upravljanja s kadri, in sicer v višini glede na število zaposlenih pri izvajalcu oziroma če ima zaposlenih:
   * 150 oseb ali več v višini do 3.500 EUR mesečno;
   * 50 do vključno 149 oseb v višini do 2.500 EUR mesečno;
   * do vključno 49 oseb v višini do 1.000 EUR mesečno.

ZZUKDPSS v 1. točki prvega odstavka 14. člena in drugem odstavku 42. člena določa, da skupina za področje kakovosti in varnosti obravnave, ki jo imenuje minister za solidarno prihodnost (v nadaljnjem besedilu: skupina za kakovost), pripravi smernice za vzpostavitev modela kakovosti in varnosti obravnave ter nabor kazalnikov kakovosti in varnosti obravnave. Medresorska skupina za kakovost, ki so jo sestavljali predstavniki izvajalcev socialnovarstvenih storitev v pristojnosti MSP (oziroma izvajalcev prihodnje dolgotrajne oskrbe), predstavniki ministrstva, pristojnega za vzgojo in izobraževanje (kot regulatorja v delu vzgoje in izobraževanja, ki se zagotavlja pri izvajalcih socialnovarstvene storitve institucionalno varstvo, predstavniki ministrstva, pristojnega za zdravje (kot regulatorja v delu zdravstvene dejavnosti, ki se zagotavlja pri izvajalcih socialnovarstvene storitve institucionalno varstvo, predstavnik Nacionalnega inštituta za javno zdravje (kot deležnika na področju upravljanja kakovosti zdravstvene obravnave, ki se zagotavlja tudi pri izvajalcih socialnovarstvene storitve institucionalno varstvo, ki so v pristojnosti MSP) in predstavniki MSP. V skladu z navedenimi pravnimi podlagami je skupina za kakovost pripravila *Smernice za vzpostavitev modela kakovosti in varnosti obravnave pri izvajalcih socialnovarstvenih storitev v pristojnosti Ministrstva za solidarno prihodnost in pri izvajalcih dolgotrajne oskrbe*, ki so dostopne na spletni strani: <https://www.gov.si/zbirke/javne-objave/smernice-za-vzpostavitev-modela-kakovosti-in-varnosti-obravnave-pri-izvajalcih-socialnovarstvenih-storitev-v-pristojnosti-ministrstva-za-solidarno-prihodnost-in-pri-izvajalcih-dolgotrajne-oskrbe/> in bodo predstavljale strokovni okvir za izvajanje ukrepa iz te točke.


Poudariti velja, da v Sloveniji velik delež izvajalcev na področju socialnega varstva nima vpeljanega modela upravljanja s kakovostjo in varnostjo storitev, oziroma so se v odsotnosti sistemske ureditve razvile različne prakse, kakor tudi nimamo na nacionalni ravni definiranih in spremljanih kazalnikov kakovosti in varnosti storitev oziroma obravnave. Ob navedenem velja upoštevati, da je MSP pristojno za široko paleto izvajalcev, ki opravljajo socialnovarstvene storitve pomoč družini na domu, vodenje in varstvo ter zaposlitev pod posebnimi pogoji, institucionalno varstvo (organizirano v različnih tipih zavodov, ki skrbijo za različno populacijo, vse od otrok do oseb visoke starosti in potrebo po celoviti obravnavi), in ki dnevno zagotavljajo socialnovarstvene storitve več kot 25.000 uporabnikom. Izvajalci so organizirani v različnih organizacijskih in statusnih oblikah. Zaradi odsotnosti spremljanja kakovosti in varnosti storitev ter varnostnih incidentov na nacionalni ravni primerjava stanja znotraj istega oziroma med različnimi vrstami izvajalcev ni mogoča. Prav tako posamezen izvajalec svoje uspešnosti upravljanja kakovosti in varnosti ne more primerjati v odnosu do drugih izvajalcev, vpogleda v predmetno področje pa zaradi odsotnosti podatkov nimajo tudi uporabniki oziroma zanje pomembne osebe, ki jim pomagajo pri urejanju vključevanja v socialnovarstvene storitve. Odsotnost spremljanja kakovosti in varnosti storitev otežuje tudi prepoznavo sistemskih tveganj napak v procesih dela kakor tudi prepoznavo dobrih praks, ki bi jih bilo smiselno implementirati na nacionalni ravni. Hkrati so izvajalci celodnevnega institucionalnega varstva, ki socialnovarstveno storitev opravljajo v mreži javne službe, tudi izvajalci zdravstvene nege in zdravstvene rehabilitacije v skladu s predpisi s področja zdravstvene dejavnosti. Upoštevati velja tudi, da je bil v letu 2024 sprejet Zakon o zagotavljanju kakovosti v zdravstvu (Uradni list RS, št. 102/24), ki tudi pred izvajalce institucionalnega varstva v pristojnosti MSP prinaša številne izzive, za naslavljanje katerih potrebne organizacijske strukture oziroma viri v navedenem zakonu niso zagotovljeni. Odsotnost sistemskega upravljanja s kakovostjo na predmetnem področju tudi zmanjšuje možnost informiranega odločanja kandidatov za prejemanje socialnovarstvene storitve. Hkrati ukrep podpira tudi prilagoditev in nadgradnjo informacijskih sistemov izvajalcev, kar lahko pomembno poveča transparentnost in varnost podatkov ter zmanjša administrativne obremenitve zaposlenih, ki lahko posledično več svojega časa namenijo neposrednemu delu z uporabniki storitev.

Ker je ukrep delno tudi naložbene narave, je bilo pred objavo javnega poziva treba pripraviti investicijsko dokumentacijo, ki ji je sledila priprava predloga vladnega gradiva, s katerim se je predlagala umestitev projekta v veljavni načrt razvojnih programov in njegovo medresorsko usklajevanje. Vlada je projekt v skladu s to točko obrazložitve projekt v aktualni načrt razvojnih programov umestila s sklepom št. 41013- 55/2025/4 z dne 15. 5. 2025. MSP bo javni poziv za ta ukrep v skladu s prvim odstavkom 36. člena ZZUKDPSS predvidoma objavilo v juniju 2025. Navedeno v tem odstavku predstavlja razloge, zakaj je prišlo do zamika objave javnega poziva, s čimer se posledično žal tudi krajša čas za izvajanje ukrepa, katerega izvajanje in ugotovitve v času izvajanja, bo pomembno doprineslo k oblikovanju sistemskih rešitev pri upravljanju s kakovostjo na področju socialnovarstvenih storitev v pristojnosti MSP in prihodnje dolgotrajne oskrbe;

1. *posodobitev in optimizacije delovnih postopkov* (4. oddelek II. poglavja ZZUKDPSS) – ukrep je namenjen sofinanciranju nakupa sodobnih tehnologij in pripomočkov za robotizirano, avtomatizirano oziroma avtonomno izvedbo postopkov za kakovostno in varno obravnavo uporabnikov ter za posodobitev in optimizacijo delovnih postopkov (npr. sodobni pripomočki za obračanje uporabnikov v postelji, prenos uporabnikov, čiščenje oziroma razkuževanje površin in opreme, transport, razvoz obrokov znotraj institucije, ločevanje, pranje, likanje oziroma razdeljevanje perila itd.). Ukrep omogoča sofinanciranje za izvajalca socialnovarstvene storitve institucionalno varstvo, ki to storitev v obliki celodnevnega institucionalnega varstva zagotavlja najmanj 20 uporabnikom (ali njegovi poslovni enoti z najmanj 20 uporabniki), in sicer v višini do 40.000 EUR.

MSP je *Javni poziv za dodelitev sredstev za sofinanciranje stroškov nakupa sodobnih tehnologij in pripomočkov za robotizirano, avtomatizirano oziroma avtonomno izvedbo postopkov v skladu z Zakonom o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe, št. 0070-14/2024-2720-18 z dne 12. 12. 2024* objavilo na spletni strani [https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Javni-poziv-za-dodelitev-sredstev-za-sofinanciranje-stroskov-nakupa-sodobnih-tehnologij.pdf dne](https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Javni-poziv-za-dodelitev-sredstev-za-sofinanciranje-stroskov-nakupa-sodobnih-tehnologij.pdf%20dne) 16. 12. 2024. MSP je na javni poziv prejelo 133 vlog. Interes prijaviteljev je močno presegel na javnem razpisu razpisana sredstva. Na javnem pozivu iz tega odstavka je bilo (v okviru razpoložljivih sredstev) izbranih 33 prijaviteljev, ki so izpolnjevali razpisne pogoje in so skupno prejeli 1.117.673,43 EUR. Razvid izbranih prijaviteljev je v skladu s predpisi s področja javnih financ in predpisi o dostopu do informacij javnega značaja, dostopen na spletni strani: <https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Obvestilo-1.pdf>.

Slika 2: Prikaz skupne višine dodeljenih sredstev po statistični regiji sedeža prijavitelja, izbranega na Javnem pozivu za dodelitev sredstev izvajalcem za sofinanciranje stroškov vključevanja prostovoljk oziroma prostovoljcev v skladu z Zakonom o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe



Večina sodobnih tehnologij in pripomočkov za robotizirano, avtomatizirano oziroma avtonomno izvedbo postopkov, ki bodo predmet sofinanciranja, bo namenjena samodejnemu čiščenju, samodejnemu obračanju uporabnikov v postelji, samodejnemu razporejanju zaposlenih, samodejnim postopkom v podporo rehabilitaciji uporabnikov oziroma samodejnemu zmanjševanju fizičnih obremenitev zaposlenih pri delu. Za navedeno ocenjujemo, da bo imelo pozitivne učinke na obvladovanje kadrovskih stisk pri izvajalcih, predstavljalo boljše možnosti za neprekinjeno opravljanje storitev, višjo kakovost in varnost storitev in razbremenitev zaposlenih, ki bodo več časa lahko namenili neposrednemu delu z uporabniki, pa tudi k zmanjševanju fizičnih obremenitev zaposlenih pri delu z osebami, ki so nepomične, in s tem k zmanjševanju tveganja poškodb pri delu oziroma nastanka degenerativnih okvar, ki so pogost razlog odsotnosti z dela (po podatkih Eurofond zaposleni na področju dolgotrajne oskrbe pogosto poročajo, da ne verjamejo, da bodo lahko delali do 60. leta starosti, 40 % zaposlenih poroča, da dvigujejo, ali premikajo ljudi več kot tri četrtine časa (v primerjavi s 23 % zaposlenih v zdravstvu in 5 % vseh zaposlenih[[5]](#footnote-6)). Velike obremenitve, ki izhajajo iz dela v skrbstvenih poklicih, kot sta zdravstvo in socialno varstvo, povečujejo tveganje, da bodo delavci zaradi preobremenjenosti iskali drugo zaposlitev, zapustili trenutnega delodajalca ali pa opustili skrbstveni poklic, za katerega so se izobrazili oziroma usposobili. Odhodi zaposlenih predstavljajo dodatne obremenitve za zaposlene, ki v poklicu oziroma pri delodajalcu ostajajo, zmanjšujejo možnost ustrezne obravnave uporabnikov, zmanjšujejo dostopnost do storitev, predvsem pa predstavljajo tudi veliko izgubo znanja. Raziskava, opravljena v Sloveniji, je pokazala, da je le približno 5 % anketirancev navedlo, da imajo namero še naprej delati v skrbstvenem poklicu, ki ga opravljajo, medtem ko je več kot polovica (53 %) anketirancev resno razmišljala o tem, da v prihodnjih šestih mesecih zapustijo svoje delovno mesto.[[6]](#footnote-7) Povprečni strošek fluktuacije zaposlenih je med šestimi in devetimi mesečnimi plačami zaposlenega, strošek zamenjave zaposlenega z dodatnimi oziroma posebnimi znanji pa lahko dosega celo do 200 % letne plače zaposlenega[[7]](#footnote-8). Upoštevajoč navedeno, je treba uporabiti različne mehanizme za vzpostavitev kakovostnega in varnega delovnega okolja ter pogoje, v katerih zaposleni ne bodo preobremenjeni, k čemur lahko pomembno prispeva tudi implementacija sodobnih tehnologij in pripomočkov za robotizirano, avtomatizirano oziroma avtonomno izvedbo postopkov.[[8]](#footnote-9)

Prijavitelji, izbrani na javnem pozivu, bodo pogodbe v sklenitev prejeli v maju 2025, zato bo konkreten kvantitativni in kvalitativni prikaz učinkov sofinanciranja možen po nakupu in nekajmesečni uporabi sodobnih tehnologij in pripomočkov za robotizirano, avtomatizirano oziroma avtonomno izvedbo postopkov, ki so predmet sofinanciranja v skladu z ukrepom iz te točke.

Upoštevajoč opisane izzive zagotavljanja ustreznega števila ustrezno usposobljenega kadra, izkazan interes prijaviteljev, možnosti uporabe sodobnih tehnologij in pripomočkov za robotizirano, avtomatizirano oziroma avtonomno izvedbo postopkov, kjer neposredna prisotnost zaposlenih ni nujno potrebna neprekinjeno, se kaže kot premalo izkoriščena priložnost za podaljševanje zdravih let življenja zaposlenih in za ohranjanje ter dvig dostopnosti, kakovosti in varnosti obravnave, zato bo treba zagotoviti sredstva državnega ali evropskih proračunov za vlaganja in razvoj na tem področju.

MSP bo javni poziv za sofinanciranje sodobnih tehnologij in pripomočkov za robotizirano, avtomatizirano oziroma avtonomno izvedbo postopkov objavilo tudi v letu 2026.

1. *integracijski program ob zaposlitvi osebe, ki nima državljanstva Republike Slovenije* (5. oddelek II. poglavja ZZUKDPSS) – ukrep je namenjen sofinanciranju stroškov integracije pri izvajalcu na novo zaposlene osebe, ki nima državljanstva Republike Slovenije za njeno hitro in učinkovito integracijo v delovno in bivalno okolje ter hitro in učinkovito integracijo njenih družinskih članov v bivalno okolje. Ukrep omogoča sofinanciranje stroškov nastanitve novo zaposlene osebe, ki nima državljanstva Republike Slovenije v višini do 250 EUR mesečno, za prvih šest mesecev od dneva zaposlitve pri izvajalcu, stroškov, povezanih s priznavanjem njene poklicne kvalifikacije enkratnem znesku v višini do 500 EUR, tečaja slovenskega strokovnega jezika v obsegu 50 šolskih ur in priprave priročnika s prevodi najpogostejših izrazov iz dejavnosti izvajalca, v enkratnem znesku v višini do 1.000 EUR in stroškov organizacije in financiranja svetovalnih ter izobraževalnih dejavnosti za družinske člane novo zaposlene osebe, ki nima državljanstva Republike Slovenije za namen priznavanja poklicne kvalifikacije za delo v Republiki Sloveniji, spoznavanja zgodovine in običajev v Republiki Sloveniji in njihovega hitrejšega vključevanja v bivalno okolje.

Izvajanje tega ukrepa je skladno tudi s Strategijo vključevanja tujcev, ki niso državljani Evropske unije, v kulturno, gospodarsko in družbeno življenje Republike Slovenije[[9]](#footnote-10), ki jo je aktualna Vlada Republike Slovenije sprejela v letu 2023.

MSP je Javni poziv za dodelitev sredstev izvajalcem za sofinanciranje stroškov integracije za novo zaposlene osebe, ki nimajo državljanstva Republike Slovenije, v skladu z ZZUKDPSS v letu 2025, št. 0070-15/2024-2720-8 z dne 29. 11. 2024 objavilo na spletni strani <https://www.gov.si/zbirke/javne-objave/javni-poziv-za-dodelitev-sredstev-izvajalcem-za-sofinanciranje-stroskov-integracije-za-novo-zaposlene-osebe-ki-nimajo-drzavljanstva-republike-slovenije/>, in sicer dne 4. 12. 2024. Na navedenem javnem pozivu so razpisani trije prijavni roki: 31. 1. 2025, 16. 5. 2025 in 30. 9. 2025. Postopki prvih dveh razpisanih prijavnih rokov bodo predvidoma zaključeni v prvem tednu junija 2025.

Ocenjujemo, da se bodo učinki dodatno izrazili v kombinaciji z ukrepom, ki ga predstavljamo pod točko 8 te obrazložitve.

MSP bo javni poziv za sofinanciranje stroškov integracije za novo zaposlene osebe, ki nimajo državljanstva Republike Slovenije, objavilo tudi v letu 2026.

1. *sofinanciranje stroškov za pridobitev izobrazbe za zaposlenega za potrebe izvajalca* (6. oddelek II. poglavja ZZUKDPSS) – ukrep je namenjen sofinanciranju stroškov izobraževanja zaposlenega za pridobitev izobrazbe, ki je pri izvajalcu pogoj za zaposlitev na delovnem mestu na področju osnovne oskrbe, socialne oskrbe, zdravstvene nege in zdravstvene rehabilitacije ali dolgotrajne oskrbe, in se dokazuje z javno listino, in sicer do 5.000 EUR na zaposlenega, napotenega na izobraževanje.

MSP je *1. Javni poziv za dodelitev sredstev izvajalcem socialnega varstva za sofinanciranje stroškov izobraževanja zaposlenih za pridobitev zahtevane izobrazbe, št. 0070-16/2024-2720-8 z dne 6. 11. 2024*, za ukrep iz te točke objavilo na spletni strani: <https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Javni-poziv.pdf> dne 13. 11. 2024.

Postopki javnega poziva iz prejšnjega odstavka so zaključeni. Na javnem pozivu je bilo (v okviru razpoložljivih sredstev) izbranih 30 prijaviteljev, ki so izpolnjevali razpisne pogoje. Razvid upravičencev, ki so skupno prejeli 322.224,98 EUR, je v skladu s predpisi s področja javnih financ in predpisi o dostopu do informacij javnega značaja, dostopen na spletni strani <https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Obvestilo-o-dodelitvi-sredstev-v-postopku-javnega-poziva.pdf>.

Prijavitelji, izbrani na tem javnem pozivu, bodo s prejetimi sredstvi skupno zagotovili sofinanciranje izobraževanja 107 zaposlenim. Z izvajanjem tega ukrepa bodo izvajalci naslovili izziv zagotovitve potrebnega števila ustrezno usposobljenega kadra, in sicer z napotitvijo lastnih zaposlenih v izobraževalni program za pridobitev izobrazbe za zasedbo delovnih mest, za katere razpise za zaposlitev pogosto ponavljajo in ne pridobijo kandidatov. Po podatkih ZRSZ so:


* + izvajalci v dejavnosti 87 Socialno varstvo z nastanitvijo (npr. izvajalci socialnovarstvene storitve celodnevno institucionalno varstvo, kot so domovi za starejše, zavodi za usposabljanje, posebni socialnovarstveni zavodi za odrasle, varstveno delovni centri) so v letu 2022 sporočili 5.492 prostih delovnih mest, v letu 2023 6.331 prostih delovnih mest in v letu 2024 6.775 prostih delovnih mest;
  + izvajalci v dejavnosti Q 88 Socialno varstvo[[10]](#footnote-11) brez nastanitve (npr. izvajalci socialnovarstvene storitve pomoč družini na domu, socialnovarstvene storitve vodenje in varstvo ter zaposlitev pod posebnimi pogoji) so v letu 2022 sporočili 2.604 prostih delovnih mest, v letu 2023 2.741 prostih delovnih mest in v letu 2024 3.344 prostih delovnih mest[[11]](#footnote-12), pri čemer se bodo potrebe po kadrih v prihodnosti še povečevale.

Ker se izvajalci pogosto srečujejo z izzivom pridobivanja ustreznih kandidatov za zasedbo prostih delovnih mest (zaradi upokojevanja zaposlenih ali zapuščanja delovnih mest), ne preseneča velik interes za izobraževanje lastnih zaposlenih, kar ocenjujemo, da bo olajšalo zagotavljanje ustreznega števila ustrezno usposobljenega kadra, hkrati pa tudi omogočilo osebni in poklicni razvoj zaposlenih, kar zlasti pri mladih generacijah zaposlenih lahko predstavlja pomemben motivacijski dejavnik za obstanek v poklicu.[[12]](#footnote-13)

Po trenutno razpoložljivih podatkih se bo 107 zaposlenih, ki jim bo sofinanciranje izobraževanja, ki se dokazuje z javno listino (tj. formalno izobraževanje za pridobitev izobrazbe) izobraževalo v programih srednjega poklicnega izobraževanja na področju zdravstvene nege v programu bolničarka negovalka/bolničar-negovalec (18 %), srednjega strokovnega izobraževanja na področju zdravstvene nege v programu tehnica zdravstvene nege/tehnik zdravstvene nege (61 %), dodiplomskega študijskega programa zdravstvena nega v programu diplomirana medicinska sestra/diplomiran zdravstvenik (17 %), srednjih strokovnih programov gastronomije v programu dietni kuhar/dietna kuharica (4 %).

Izkazan interes prijaviteljev na *1. Javni poziv za dodelitev sredstev izvajalcem socialnega varstva za sofinanciranje stroškov izobraževanja zaposlenih za pridobitev zahtevane izobrazbe, št. 0070-16/2024-2720-8 z dne 6. 11. 2024*, ki je presegel razpisana sredstva, kaže na potrebo po zagotovitvi sistemskih rešitev in virov, ki bodo krepili možnosti osebnega in poklicnega razvoja zaposlenih v skrbstvenih poklicih.

Slika 3: Prikaz skupne višine dodeljenih sredstev po statistični regiji sedeža prijavitelja, izbranega na Javnem pozivu za dodelitev sredstev izvajalcem socialnega varstva za sofinanciranje stroškov izobraževanja zaposlenih za pridobitev zahtevane izobrazbe



*2. Javni poziv za dodelitev sredstev za sofinanciranje stroškov izobraževanja zaposlenih za pridobitev zahtevane izobrazbe, št. 0070-15/2025-2720-2 z dne 25. 2. 2025* je MSP objavilo na spletni strani <https://www.gov.si/zbirke/javne-objave/2-javni-poziv-za-dodelitev-sredstev-za-sofinanciranje-stroskov-izobrazevanja-zaposlenih-za-pridobitev-zahtevane-izobrazbe/> dne 5. 3. 2025. Postopki v zvezi z javnim pozivom iz prejšnjega stavka še niso zaključeni.

Javni poziv za ukrep iz te točke bo MSP objavilo tudi za leto 2026.


1. *kadrovske štipendije* (7. oddelek II. poglavja ZZUKDPSS) – ukrep je namenjen sofinanciranju kadrovske štipendije zaključnega letnika rednega poklicnega in srednjega strokovnega izobraževanja dijaku oziroma dijakinji oziroma študentu oziroma študentki zaključnega letnika študijskega programa do vključno 7. ravni po slovenskem ogrodju kvalifikacij, ki ni v delovnem razmerju, niti ni prijavljen kot iskalec zaposlitve na Zavodu Republike Slovenije za zaposlovanje (v nadaljnjem besedilu: ZRSZ) in ne prejema sredstev za isti namen iz drugih javnih virov, in sicer za pridobitev izobrazbe v programih gastronomija, socialno delo, fizioterapija, delovna terapija, zdravstvena nega, specialna in rehabilitacijska pedagogika, socialna gerontologija, psihologija in kineziologija. Z ukrepom se zagotavlja sofinanciranje kadrovske štipendije v višini 200 EUR mesečno na štipendista.

Javni poziv za dodelitev sredstev izvajalcem za sofinanciranje kadrovskih štipendij v skladu z ZZUKDPSS za šolsko/študijsko leto 2024/2025, št. 0070-10/2024-2720-11 z dne 8. 10. 2024, dostopen na spletni strani: <https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-predstavnike-ustanovitelja/Javni-poziv_kadrovske-stipendije.pdf>, je MSP objavilo 4. 11. 2024. Na tem javnem pozivu je bilo izbranih 24 prijaviteljev, ki so jim bila dodeleljena sredstva za sofinanciranje 88 kadrovskih štipendij, v skupni višini 188.600,00 EUR. Razvid izbranih prijaviteljev je v skladu s predpisi s področja javnih financ in predpisi o dostopu do informacij javnega značaja, dostopen na spletni strani: <https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Obvestilo-o-dodelitvi-sredstev.pdf> .

Kor navedeno, so bila na javnem pozivu izbranim prijaviteljem iz prejšnjega odstavka dodeljena sredstva za sofinanciranje skupno 88 kadrovskih štipendij, pri čemer so se upravičenci srečali z velikimi izzivi pridobivanja štipendistov, saj podatki zaenkrat kažejo, da bo realiziranih le 12 kadrovskih štipendij.

Nizek interes štipendistov gre verjetno povezovati tudi z dejstvom, da se v skladu z ZZUKDPSS štipendiranje zagotavlja zgolj za zaključni letnik šolanja oziroma študija, saj daljše štipendiranje zaradi začasnega izvajanja ZZUKDPSS ni bilo možno. Verjetno bi se interes štipendistov povečal tudi v primeru, da bi bila kadrovska štipendija višja. Zaskrbljujoče pa je predvsem dejstvo, da podatki kažejo, da mladi interesa za delo na področju dolgotrajne oskrbe nimajo. Pomanjkanje interesa mladih za delo v skrbstvenih poklicnih na področju socialnega varstva oziroma dolgotrajne oskrbe gre verjetno povezovati predvsem z nizkimi plačami, visokimi psihofizičnimi obremenitvami pri delu, dejstvom, da delo poteka neprekinjeno 7/24/365, negativni javni komunikaciji o delu v teh poklicih, omejenih možnostih napredovanja in kariernega razvoja itd.[[13]](#footnote-14) Prijavitelji, izbrani na javnem pozivu, tudi poročajo, da bo zagotavljanje kadrovskih štipendij imelo zgolj omejene učinke, predvsem v delu srednjega poklicnega in srednjega strokovnega izobraževanja, saj se večina dijakov odloči za nadaljevanje izobraževanja na dodiplomski ravni, kar ustvarja vrzel v razpoložljivosti kadra poklicnih skupin bolničar-negovalec in tehnik zdravstvene nege, ki predstavljajo večinsko delovno silo v zdravstveni negi pri izvajalcih socialnovarstvene storitve institucionalno varstvo (npr. v domovih za starejše in drugih socialnovarstvenih zavodih). Dejstvo velikih izzivov pridobivanja potrebnega kadra na področju socialnega varstva gre povezovati tudi s podatkom o deležu zaposlenih na področju dejavnosti Q 87 Socialno varstvo z nastanitvijo (to so npr. domovi za starejše), kjer so tuji državljani leta 2019 predstavljali 3,45 % delovne sile, leta 2024 pa je ta delež narastel na 9,89 % zaposlenih (v dejavnosti Q 86 Zdravstvo, se pravi v zdravstvenih zavodih, delež tujih zaposlenih znaša le 4,10 %)[[14]](#footnote-15), kar v delovna okolja prinaša tudi številne nove izzive.

Slika 4: Prikaz skupne višine dodeljenih sredstev po statistični regiji sedeža prijavitelja, izbranega na Javni poziv za dodelitev sredstev izvajalcem za sofinanciranje kadrovskih štipendij v skladu z Zakonom o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev, in dolgotrajne oskrbe za šolsko/študijsko leto 2024/2025



MSP je tudi že objavilo javni poziv za šolsko oziroma študijsko leto 2025/2026; tj. *Javni poziv za dodelitev sredstev izvajalcem za sofinanciranje kadrovskih štipendij v skladu z Zakonom o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe za šolsko/študijsko leto 2025/2026, št. 0070-10/2024-2720-62 z dne 5. 2. 2025*: Navedeni javni poziv je bil na spletni strani <https://www.gov.si/zbirke/javne-objave/javni-poziv-za-dodelitev-sredstev-izvajalcem-za-sofinanciranje-kadrovskih-stipendij-v-skladu-z-zakonom-o-zacasnih-ukrepih-za-izboljsanje-kadrovskih-in-delovnih-pogojev-ter-zmogljivosti-pri-izvajalcih-socialnovarstvenih-storitev-in-dolgotrajne-oskrbe/> objavljen dne 12. 2. 2025, s tremi roki za oddajo vlog, in sicer 28. 3. 2025, 30. 5. 2025 in 30. 9. 2025.

Na prvi prijavni rok javnega poziva iz prejšnjega odstavka je MSP prejelo štiri vloge in sredstva dodelilo štirim prijaviteljem za sofinanciranje 14 kadrovskih štipendij, v skupni višini 31.600,00 EUR, in sicer za izobraževanje v programih srednjega poklicnega izobraževanja na področju zdravstvene nege (5), srednjega strokovnega izobraževanja na področju zdravstvene nege (6), dodiplomskega oziroma univerzitetnega študijskega programa socialno delo (1), dodiplomskega študijskega programa zdravstvena nega v (1) in dodiplomskega oziroma univerzitetnega študijskega programa psihologija (1). Razvid izbranih prijaviteljev je v skladu s predpisi s področja javnih financ in predpisi o dostopu do informacij javnega značaja, dostopen na spletni strani: <https://www.gov.si/assets/ministrstva/MSP/Direktorat-za-starejse-in-deinstitucionalizacijo/Javni-pozivi-za-dodelitev-sredstev/Obvestilo-o-dodelitvi-sredstev-v2.pdf>.

1. *dodatne naloge ZRSZ v podporo zaposlovanju pri izvajalcu* (8. oddelek II. poglavja ZZUKDPSS) - ukrep je podlaga za dodatne naloge Zavoda Republike Slovenije za zaposlovanje (v nadaljnjem besedilu: ZRSZ), ki jih le ta izvaja v podporo zaposlovanju oseb, ki nimajo državljanstva Republike Slovenije ali državljanstva drugih držav članic Evropske unije ali Švicarske konfederacije ali držav članic Evropskega gospodarskega prostora (tj. državljani tretjih držav), pri izvajalcih ter za promocijo zaposlovanja v socialnem varstvu in dolgotrajni oskrbi.

V okviru dodatnih nalog v skladu s 33. členom ZZUKDPSS bo ZRSZ:

* + zagotavljal usmerjeno svetovanje izvajalcu oziroma državljanu tretje države v zvezi z zaposlovanjem pri izvajalcu, urejanjem dokumentacije v povezavi z zaposlitvijo državljana tretje države in izpolnjevanjem pogojev, potrebnih za delo pri izvajalcu;
  + zagotavljal oglaševanje in promocijo prostih delovnih mest pri izvajalcih in informiranje državljanov tretje države, zainteresiranih za delo v Republiki Sloveniji, s predstavitvijo splošnih življenjskih razmer, pogojev vstopa, prebivanja, urejanja dokumentacije za zaposlitev in delo pri izvajalcih;
  + organiziral tečaj slovenskega jezika na ravni do vključno B2 po lestvici Skupnega evropskega jezikovnega okvira, ki obsega najmanj 50 šolskih ur, za posameznega državljana tretje države, ki ima z izvajalcem podpisano pogodbo o zaposlitvi;
  + organiziral tečaj slovenskega jezika na preživetveni ravni, ki obsega najmanj 20 šolskih ur, za posameznega družinskega člana državljana tretje države iz prejšnje alineje;
  + pripravil informativna gradiva v zvezi s postopki zaposlovanja državljana tretje države pri izvajalcu.

Za izvedbo dodatnih nalog iz prejšnjega odstavka je MSP z ZRSZ sklenilo pogodbo za obdobje 2025 – 2026 v skupni vrednosti 448.000,00 EUR.

ZRSZ je tako:

* + že začel s podporo izvajalcem v zvezi z zagotavljanjem kadrov na področju dolgotrajne oskrbe in zaposlovanja tujcev;
  + že objavil [70. javni poziv za vpis v register - Zavod Republike Slovenije za zaposlovanje](https://www.ess.gov.si/novica/70-javni-poziv-za-vpis-v-register-dopolnjen-z-novim-sklopom-programov/), katerega namen je pridobitev izvajalcev tečaja slovenščine v skladu s prejšnjim odstavkom. Tečaji slovenščine bodo primarno potekali na daljavo, v manjših skupinah, s čimer se sledi tudi cilju, da se kandidatom za vključitev na tečaj čim bolj olajša vključevanje v tečaj (ni izgube časa na poti, možnost vključitve v tečaj že v državi matičnega izvora tujca itd.). Tečaji slovenščine se bodo predvidoma začeli izvajati v drugi polovici julija 2025.

**PREDLOG SKLEPA VLADE**

Številka:

Ljubljana, dne

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …. seji dne………………sprejela naslednji

SKLEP:

Vlada Republike Slovenije se je seznanila s poročilom Ministrstva za solidarno prihodnost o izvajanju Zakona o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe (Uradni list RS, št. 62/24).

Barbara Kolenko Helbl

generalna sekretarka

Prejmejo:

* Ministrstvo za solidarno prihodnost,
* Ministrstvo za finance,
* Služba Vlade Republike Slovenije za zakonodajo.

1. OECD (2023), *Health at a Glance 2023: OECD Indicators*, OECD Publishing, Paris, <https://doi.org/10.1787/7a7afb35-en>. [↑](#footnote-ref-2)
2. Zbornica zdravstvene in babiške nege Slovenije. (2021), Analiza razmer na trgu dela in predlog politik ter ukrepov kadrovske strategije v dejavnosti zdravstvene in babiške nege. Dostopno na: [https://zbornica-zveza.si/wp-content/uploads/2025/03/Analiza\_razmer\_na\_trgu\_dela\_in\_predlog\_politik\_ter\_ukrepov\_kadrovske\_strategije2.pdf](https://zbornica-zveza.si/wp-content/uploads/2025/03/Analiza_razmer_na_trgu_dela_in_predlog_politik_ter_ukrepov_kadrovske_strategije2.pdf%20) (20. 5. 2025). [↑](#footnote-ref-3)
3. Inštitut Republike Slovenije za socialno varstvo (2024), Spremljanje storitve pomoči za družino: Pomoč na domu. Analiza stanja v letu 2023. Dostopno na: <https://irssv.si/wp-content/uploads/2024/11/Koncno-porocilo_PND-za-leto-2023_30.9.2024.pdf> (20. 5. 2025). [↑](#footnote-ref-4)
4. <https://npk.si/katalogi/8881636/> [↑](#footnote-ref-5)
5. Eurofund. (2021). [Living and working in Europe 2020](https://www.eurofound.europa.eu/system/files/2021-05/ef21055en.pdf). Dostopno na: <https://www.eurofound.europa.eu/en/publications/2021/living-and-working-europe-2020> (21. 5. 2025). [↑](#footnote-ref-6)
6. Erjavec, K., Krsnik, S., Ramovš, A et al. (2024). CRP 2022: Promocija poklicev v dolgotrajni oskrbi. Univerza v Novem mestu Fakulteta za zdravstvene vede. Dostopno na: <https://fzv.uni-nm.si/uploads/_custom/Projektna_pisarna/Dolgotrajna_oskrba/Zakljuno_poroilo_obseno.pdf> (22. 5. 2025). [↑](#footnote-ref-7)
7. Lindquist, M. (2023). The Real Costs of Healthcare Staff Turnover. Dostopno na: https://www.oracle.com/uk/human-capital-management/cost-employee-turnover-healthcare/ (4. 12. 2023). [↑](#footnote-ref-8)
8. Turner, J., & Smith, A. (2023). Workload reduction through automated documentation in intensive and intermediate care: A monocentric observational study. Journal of Healthcare Engineering, 2023, 1–10.

   Shang, Z., Chauhan, V., Devi, K., & Patil, S. (2024). Increasing trends of artificial intelligence with robotic process automation in health care: A narrative review. Journal of Multidisciplinary Healthcare, 17, 4011–4022. [↑](#footnote-ref-9)
9. [↑](#footnote-ref-10)
10. V tem poročilu uporabljamo nazive dejavnosti po SDK 2008, ker se poroča za preteklo obdobje [↑](#footnote-ref-11)
11. Potrebe so verjetno še višje, saj vsi izvajalci niso zavezani k objavi prostih delovnih mest na ZRSZ [↑](#footnote-ref-12)
12. Lechler, R. C., & Huemann, M. (2024). Motivation of young project professionals: Their needs for autonomy, competence, relatedness, and purpose. International Journal of Project Management, 42(3), 234–246.

    Kuzior, A., Bińczycki, M., & Sigaeva, E. (2024). Empowering Generation Z in manufacturing organizations: a 6-factor self-determination extension. Journal of Workplace Learning, 36(1), 1–19.

    Rice, J., & Potts, A. (2024). Factors motivating Generation Z in the workplace: Managerial challenges and insights. Management Sciences, 15(1), 29–45.

    Erjavec, K., Krsnik, S., Ramovš, A et al. (2024). CRP 2022: Promocija poklicev v dolgotrajni oskrbi. Univerza v Novem mestu Fakulteta za zdravstvene vede. Dostopno na: <https://fzv.uni-nm.si/uploads/_custom/Projektna_pisarna/Dolgotrajna_oskrba/Zakljuno_poroilo_obseno.pdf> (22. 5. 2025). [↑](#footnote-ref-13)
13. Krušec, P. (2021). Kdo bo sploh hotel delati v domovih za starejše? Niti dijaki in študenti ne. Dostopno na: <https://primorske.svet24.si/slovenija/kdo-bo-sploh-hotel-delati-v-domovih-za-starejse-ni> (22. 5. 2025).

    Erjavec, K., Krsnik, S., Ramovš, A et al. (2024). CRP 2022: Promocija poklicev v dolgotrajni oskrbi. Univerza v Novem mestu Fakulteta za zdravstvene vede. Dostopno na: <https://fzv.uni-nm.si/uploads/_custom/Projektna_pisarna/Dolgotrajna_oskrba/Zakljuno_poroilo_obseno.pdf> (22. 5. 2025). [↑](#footnote-ref-14)
14. Podatki pridobljeni od Statističnega urada Republike Slovenije za stanje na dan 31. 12. posameznega leta [↑](#footnote-ref-15)